ශ්‍රී ලංකා ප්‍රජාතාන්ත්‍රික සමාජවාදී ජනරජයේ
පාර්ලිමේන්තුව
2008 අංක 38 දරන චීන සම්භවයක් ඇති
තැනැත්තන්ට පුරවැසිභාවය ප්‍රදානය කිරීමේ
(විශේෂ විධිවිධාන) පනත

[සහතිකය සටහන් කළේ 2008 ඔක්තෝබර් මස 31 වන දින]
ආණ්ඩුවේ නියමය පරිදි මුද්‍රණය කරන ලදී.
2008 ඔක්තෝබර් මස 31 වැනි දින ශ්‍රී ලංකා ප්‍රජාතාන්ත්‍රික සමාජවාදී
ජනරජයේ ගැසට් පත්‍රයේ II වන කොටසේ අතිරේකයක්
වශයෙන් පළ කරන ලදී.

2008 අංක 38 දරන චීන සම්භවයක් ඇති තැනැත්තන්ට
පුරවැසිභාවය ප්‍රදානය කිරීමේ (විශේෂ විධිවිධාන) පනත

චීන සම්භවයක් ඇති තැනැත්තන්ට ශ්‍රී ලංකාවේ පුරවැසියකුගේ
තත්ත්වය ප්‍රදානය කිරීම සඳහා ද ඊට සම්බන්ධ හෝ ඊට
ආනුෂංගික කරුණු සඳහා විධිවිධාන සැලැස්වීම පිණිස
පනතකි.

ශ්‍රී ලංකාවේ පුරවැසියකුගේ තත්ත්වය ප්‍රදානය කරනු නොලැබූ පූර්විකාව.
චීන සම්භවයක් ඇති තැනැත්තන් 1948 නොවැම්බර් මාසයේ සිට
ශ්‍රී ලංකාවේ පදිංචිව සිටින බැවින් ද, පුරවැසි භාවයක් නොමැතිකම
නිසා ඔවුනට බොහෝ දුෂ්කරතාවලට මුහුණදීමට සිදු වී ඇති
හෙයින්ද :

ආණ්ඩුක්‍රම ව්‍යවස්ථාව මගින් සහතික වී ඇති පුරවැසි
අයිතිවාසිකම් භුක්ති විඳීමට ඔවුනට හැකිවීම පිණිස චීන සම්භවයක්
ඇති එම තැනැත්තන්ට ශ්‍රී ලංකාවේ පුරවැසියකුගේ තත්ත්වය ප්‍රදානය
කිරීමට ශ්‍රී ලංකාවේ ආණ්ඩුව පියවර ගැනීමට අදහස් කර ඇති
බැවින්ද :

චීන සම්භවයක් ඇති තැනැත්තන්ගේ පුරවැසිභාවය පිළිබඳ ප්‍රශ්නය
හැකිතාක් ඉක්මනින් විසදීම ජාතික යහපත උදෙසා වන හෙයින්ද
ශ්‍රී ලංකා ප්‍රජාතාන්ත්‍රික සමාජවාදී ජනරජයේ පාර්ලිමේන්තුව විසින්
මෙසේ පනවනු ලැබේ :-

1. මේ පනත 2008 අංක 38 දරන චීන සම්භවයක් ඇති
තැනැත්තන්ට පුරවැසිභාවය ප්‍රදානය කිරීමේ (විශේෂ විධිවිධාන)
පනත යනුවෙන් හඳුන්වනු ලැබේ.

(අ) 1948 නොවැම්බර් මස 15 වන දින සිට ශ්‍රී ලංකාවේ
ස්ථිර පදිංචිකරුවකු වශයෙන් සිට ඇති; හෝ
(ආ) 1948 නොවැම්බර් මස 15 වන දින සිට ශ්‍රී ලංකාවේ
ස්ථිර පදිංචිකරුවකු වශයෙන් සිටි තැනැත්තකුගෙන්
පැවත එන්නා වූ ද, දැනට ශ්‍රී ලංකාවේ පදිංචිව සිටින්නා
වූද,
චීන සම්භවයක් ඇති යම් තැනැත්තකුට “ශ්‍රී ලංකාවේ පුරවැසියකු”
යන තත්ත්වය ප්‍රදානය කරනු ලැබීම සඳහා, මේ පනතේ විධිවිධාන
ප්‍රකාරව ඉල්ලුම් කිරීමට හිමිකම ඇත්තේය.

2 2008 අංක 38 දරන චීන සම්භවයක් ඇති තැනැත්තන්ට
පුරවැසිභාවය ප්‍රදානය කිරීමේ (විශේෂ විධිවිධාන) පනත
3. ශ්‍රී ලංකාවේ පුරවැසියකුගේ තත්ත්වය ලැබීමට හිමිකම් ඇති
සෑම තැනැත්තකුටම ශ්‍රී ලංකාවේ පුරවැසියකුගේ තත්ත්වය ලැබීමෙන්
පසු ඇතිවන බලපෑම.

(ආ) නීතිය මගින් පිළිගනු ලබන පරිදි ශ්‍රී ලංකාවේ පුරවැසියකු,
සතු සියලු අයිතිවාසිකම්වලට සහ වරප්‍රසාදවලට හිමිකම
ඇත්තේ ය;

(ආ) ශ්‍රි ලංකාවේ යම් පුරවැසියකුට අදාළ වන ආකාරයට සහ
එසේ අදාළ වන ප්‍රමාණයට පුරවැසිභාවය අහිමි කිරීමට,
නැතිවීමට සහ අත්හැරීමට අදාළ තත් කාලයේ බලපවත්නා
නීතියේ විධිවිධානවලට යටත් විය යුතු ය; සහ

(ඇ) මේ පනත ක්‍රියාත්මක වීමේ දින සිට සහ ඉන් පසුව යම්
තැනැත්තකුගේ හෝ අවස්ථාවෝචිත පරිදි එම
තැනැත්තාගේ දෙමාපියන්ගේ, මුතුන්මිත්තන්ගේ හෝ
ස්වාමිපුරුෂයාගේ ආරම්භක රටෙහි බලපවත්නා යම්
නීතියක් යටතේ එම තැනැත්තාට හිමිකම් තිබූ හෝ හිමිකම්
ලැබිය හැකිව තිබූ සිවිල් සහ දේශපාලන තත්ත්වය පිළිබඳ
සියලු අයිතිවාසිකම් මේ පනත ප්‍රකාශයට පත් කිරීමෙන්
පසු අත්හරිනු ලැබ ඇති ලෙස සළකනු ලැබිය යුතු ය;

(ඈ) සිවිල් තත්ත්වයට, පෞද්ගලික අයිතිවාසිකම්වලට,
වගකීම්වලට සහ දේපළ දැරීමට අදාළ හෝ සම්බන්ධ
සියලු කාරණාවල දී ශ්‍රී ලංකාවේ අදාළ නීතිවලට යටත්
විය යුතු ය.

4. (1) ශ්‍රී ලංකාවේ පුරවැසියකුගේ තත්ත්වය ප්‍රදානය කරනු
ලැබීම සඳහා ඉල්ලුම් කිරිමට හිමිකම ඇති යම් තැනැත්තෙක් එසේ
ඉල්ලුම් කිරීමට කැමති නම්, පුරවැසිභාවය පිළිබඳ සහතිනයක් නිකුත්
කිරීම සඳහා මේ පනතේ “අ” උපලේඛනයේ දක්වා ඇති ආකෘති
පත්‍රයට සාරානුකූලව වූ ඉල්ලීමක් පාලකවරයා වෙත ඉදිරිපත් කළ
යුතු ය. එවැනි සෑම ඉල්ලීමක්ම එම උපලේඛනයේ දක්වා ඇති
ආකෘතියට අනුව වූ දිවුරුම් දීමක් සමග ඉදිරිපත් කළ යුතු ය.

(2) (1) වන උපවගන්තිය යටතේ ඉල්ලීමක් ලැබීමේ දි 2 වන
වගන්තිය ප්‍රකාරව ඉල්ලුම්කරුට ඉල්ලුම් කිරිමට සුදුසුකම් ඇති
බවට පාලකවරයා සෑහීමට පත්වන අවස්ථාවක පාලකවරයා විසින්
වහාම එම ඉල්ලීම අනුමතය සඳහා අමාත්‍යවරයා වෙත ඉදිරිපත්
කළ යුතු ය.

(3) අමාත්‍යවරයා විසින් එක් එක් අවස්ථාව පිළිබඳ සිද්ධිමය
කරුණු සැලකිල්ලට ගෙන—

(අ) ඉල්ලුම්කරුට ශ්‍රී ලංකාවේ පුරවැසියකුගේ තත්ත්වය ප්‍රදානය
කිරීම සඳහා වූ එම ඉල්ලීම අනුමත කර ඊට ඉඩ දිය
යුතු ය; නැතහොත්

(ආ) ඉල්ලුම්කරුට ශ්‍රී ලංකාවේ පුරවැසියකුගේ තත්ත්වය ප්‍රදානය
කිරීම ජාතික යහපත උදෙසා හේතු නොවන බව
අමාත්‍යවරයාගේ මතය වන්නේ නම්, (2) වන උපවගන්තිය
යටතේ ඔහු වෙත ඉදිරිපත් කරන ලද ඉල්ලුම් පත්‍රයට
ඉඩදීම ප්‍රතික්ෂේප කළ හැකි ය.

(4) (2) වන උපවගන්තියේ සඳහන් ඉල්ලීමක් අමාත්‍යවරයා විසින්
අනුමත කරනු ලැබ ඇති අවස්ථාවක, චීන සම්භවයක් ඇති
තැනැත්තාට ශ්‍රී ලංකාවේ පුරවැසියකුගේ තත්ත්වය ප්‍රදානය කිරීම
සඳහා පාලකවරයා විසින් මේ පනතේ විධිවිධාන ප්‍රකාරව අවශ්‍ය
විය හැකි පියවර ගනිමින් මේ පනතේ “ආ” උපලේඛනයේ දක්වා
ඇති ආකෘති පත්‍රයට සාරානුකූලව පුරවැසිභාවය පිළිබඳ සහතිකයක්
එම තැනැත්තාට නිකුත් කිරීමට පියවර ගත යුතු ය.

(5) මේ වගන්තියේ (3) වන උපවගන්තිය යටතේ අමාත්‍යවරයා
විසින් ඉල්ලීමක් ප්‍රතික්ෂේප කර ඇති අවස්ථාවක, එම තීරණය
අවසාන සහ තීරණාත්මක විය යුතු අතර, කිසිදු අධිකරණයක දී
ප්‍රශ්න නොකළ යුතු ය. තව ද, එම ප්‍රතික්ෂේප කිරීම පිළිබඳව
ඉල්ලුම්කරුට දැනුම් දීම පාලකවරයාගේ කාර්යය වන්නේ ය.

5. (1) ඉල්ලුම්කරුට බාලවයස්කාර ළමයකු හෝ එවැනි ළමයින්
සිටින අවස්ථාවක, ශ්‍රී ලංකාවේ පුරවැසියකුගේ තත්ත්වය ප්‍රදානය
කරනු ලැබීම සඳහා ඉල්ලීම ඉදිරිපත් කරන අවස්ථාවේ දී, හෝ
තත්කාර්යය සඳහා පසුව ඉදිරිපත් කරනු ලබන ලිපියක් මගින්
අවස්ථාවෝචිත පරිදි එම ළමයාට හෝ ළමයින්ට ශ්‍රී ලංකාවේ
පුරවැසිභාවය ප්‍රදානය කරන ලෙස ඉල්ලා සිටිය හැකි අතර, 4 වන
වගන්තිය ප්‍රකාරව තමා වෙත නිකුත් කරනු ලබන පුරවැසිභාවය
පිළිබඳ සහතිකයේ එම ළමයා හෝ ළමයින් පිළිබඳ විස්තර ද ඇතුළත්
කරන ලෙස ද ඉල්ලා සිටිය හැකි ය.

(2) (1) වන උපවගන්තිය යටතේ ඉල්ලීමක් කරනු ලැබූ අවස්ථාවක
එම ළමයාට හෝ ළමයින්ට ශ්‍රී ලංකාවේ පුරවැසියකුගේ තත්ත්වය
ප්‍රදානය කිරීම සඳහා අවශ්‍ය විය හැකි පියවර මේ පනතේ විධිවිධාන
ප්‍රකාරව අමාත්‍යවරයා විසින් ගනු ලැබිය යුතු අතර, ඉල්ලුම්කරුගේ
පුරවැසිභාවය පිළිබඳ සහතිකයේ ළමයා හෝ ළමයින් පිළිබඳ විස්තර
ඇතුළත් කරන ලෙස වහාම නියම කරනු ලැබිය යුතු ය.

6. (1) මේ පනත යටතේ ශ්‍රී ලංකාවේ පුරවැසියකුගේ තත්ත්වය
ප්‍රදානය කරනු ලැබීම සඳහා ඉල්ලුම් කරන සෑම තැනැත්තකු
විසින් ම එම තැනැත්තා වෙත දැනුම් දෙනු ලබන දිනයක දී ශ්‍රී
ලංකාවේ පුරවැසියකුගේ තත්ත්වය ඔහු විසින් අත්කර ගැනීමට අදාළ
“ඇ” උපලේඛනයේ දක්වා ඇති ප්‍රකාශයට සාරානුකූලව වූ ප්‍රකාශයක්,
දිවුරුමක් හෝ ප්‍රතිඥාදීමක් මගින් කිරීම හෝ අත්සන් කිරීම කළ
යුතු ය. මේ වගන්තිය ප්‍රකාරව එම තැනැත්තා විසින් ප්‍රකාශයක්
කිරිමේ දී “ආ” උපලේඛනයේ දක්වා ඇති ආකෘතියට සාරානුකූලව
වූ පුරවැසිභාවය පිළිබඳ සහතිකයක් එම තැනැත්තා වෙත නිකුත්
කිරීමට පාලකවරයා විසින් කටයුතු සැලැස්විය යුතුය. එම තැනැත්තා
විසින් මේ වගන්තිය මගින් නියම කර ඇති පරිදි දිවුරුම හෝ
ප්‍රතිඥාව මගින් ප්‍රකාශයක් සිදු කරන හෝ අත්සන් තබන දිනයේ
සිට එම තැනැත්තා ශ්‍රී ලංකාවේ පුරවැසියකු ලෙස සලකනු ලැබිය
යුතු ය.

(2) පුරවැසිභාවය පිළිබඳ සහතිකයෙහි නම ඇතුළත් කරනු ලැබූ,
අවස්ථාවෝචිත පරිදි, ඉල්ලුම්කරුගේ සෑම බාලවයස්කාර ළමයකුට
හෝ ළමයින්ට මේ වගන්තිය මගින් නියම කර ඇති පරිදි දිවුරුම
හෝ ප්‍රතිඥාව මගින් ප්‍රකාශයක් සිදු කළ හෝ අත්සන් කළ දින සිට
ශ්‍රී ලංකාවේ පුරවැසියකුගේ තත්ත්වය ලැබිය යුතු අතර, එම ළමයා
හෝ ළමයින් ශ්‍රී ලංකාවේ පුරවැසියන් ලෙස සලකනු ලැබිය යුතුය.

7. මේ පනත යටතේ ශ්‍රී ලංකාවේ පුරවැසියකුගේ තත්ත්වය
ප්‍රදානය කරනු ලැබ ඇති තැනැත්තන්ගේ නම් සහ විස්තර ඇතුළත්
රෙජිස්ටරයක් මේ පනතේ “ඈ” උපලේඛනයේ දක්වා ඇති ආකාරයට
සාරානුකූලව පවත්වාගෙන යා යුතුය.

8. චීන සම්භවයක් ඇති තැනැත්තන්ට ශ්‍රී ලංකාවේ
පුරවැසියකුගේ තත්ත්වය ප්‍රදානය කිරීමට අදාළව වෙනත් යම් නීතියක
පටහැනිව කුමක් සදහන් වුව ද, මේ පනතේ විධිවිධාන
බලපැවැත්විය යුතු ය.

9. මේ පනත ක්‍රියාත්මකවීම ආරම්හ වන දින සිට අවුරුදු
පහක කාලයක් සඳහා බලපැවැත්විය යුතු ය.

10. මේ පනතේ සිංහල හා දෙමළ භාෂා පාඨ අතර යම්
අනනුකූලතාවක් ඇති වුවහොත්, එවිට, සිංහල භාෂා පාඨය
බලපැවැත්විය යුතු ය.

11. මේ පනතේ කාර්ය සඳහා—
“පාලකවරයා” යන්නෙන් (351 වන අධිකාරය වූ) ආගමන භා
විගමන පනත යටතේ පත් කරන ලද පාලකවරයා අදහස්
වන අතර, මේ පනතේ කාර්ය සඳහා පාලකවරයා විසින්
පවරන ලද, වෙන් කර දී ඇති හෝ පනවනු ලබන යම්
බලතල, කාර්ය සහ කර්තව්‍ය ක්‍රියාත්මක කිරීමට, ඉටුකිරීමට
සහ කිරීමට ලිඛිතව බලය පවරා ඇති නිලධරයන් ද ඊට
ඇතුළත් වේ;

“චීන සම්භවයක් ඇති තැනැත්තා'” යන්නෙන් 1948
නොවැම්බර්
මස 15 දිනට පෙර ශ්‍රී ලංකාවට පැමිණ ශ්‍රී ලංකාවේ
නීත්‍යනුකූලව පදිංචිව සිටින චීන ජාතියට අයත් තැනැත්තකු
හෝ එවැනි තැනැත්තකුගෙන් පැවත එන්නා වූ ද, ශ්‍රී ලංකාවේ
නීත්‍යනුකූලව පදිංචිව සිටින්නා වූ ද, තැනැත්තකු හෝ අදහස්
වේ.

''අ'' උපලේඛනය
(4 වන වගන්තිය)

1. 2008 අංක 38 දරන චීන සම් භවයක් ඇති තැනැත්තන්ට පුරවැසි භාවය
ප්‍රදානය කිරීම සඳහා වූ පනත.
පුරවැසිභාවය පිළිබඳ සහතිකයක් සඳහා වූ ඉල්ලීම.

ඉහත කී පනතේ 2 වන වගන්තියේ විධිවිධාන ප්‍රකාරව ශ්‍රී ලංකාවේ
පුරවැසියකුගේ තත්ත්වය ප්‍රදානය කිරීම සදහා මට හිමිකමක් ඇති බවත්.
මා වැඩිහිටි වයසට එළඹ ඇති බවත්, මා දිගටම ශ්‍රී ලංකාවේ පදිංචිව
සිටින බව ..........................
....පදිං..........
මම මෙයින් ප්‍රකාශ කරමි.

ඉහත කී පනතේ 4 වන සහ 5 වන වගන්ති ප්‍රකාරව පුරවැසි භාවය
පිළිබඳ සහතිකයක් ප්‍රදානය කිරීම සඳහා මම මෙයින් ඉල්ලුම් කරමි.
5 වන වගන්තියේ විධිවිධාන ප්‍රකාරව මා වෙත නිකුත් කරනු ලබන
පුරවැසිභාවය පිළිබඳ සහතිකයේ මගේ බාල වයස්කාර ළමයාගේ නම
ඇතුළත් කිරීම සදහා මම තවදුරටත් ඉල්ලුම් කරමි. මා පිළිබදවත් මගේ
කලත්‍රයා සහ මගේ බාලවයස්කාර ළමයා ළමයින් පිළිබඳවත් අදාළ විස්තර
පහත දැක්වේ.

ඉල්ලුම්කරුගේ විස්තර:
(අ) සම්පූර්ණ නම:
(ආ) ලිපිනය:
(ඇ) රැකියාව:
(ඈ) ස්ත්‍රී පුරුෂ භාවය පිරිමි ගැහැණු:
(ඉ) උපත් දිනය/ උපන් ස්ථානය:
(ඊ) ජාතික හැඳුනුම්පත් අංකය (ඇත්නම්):
(උ) (i) ශ්‍රී ලංකාවේ ස්ථිර පදිංචිය සිදු වූ දිනය:
(ii) ශ්‍රී ලංකාවේ පදිංචියට පෙර ස්ථිරව පදිංචිව සිටි රට:
(ඌ) ඉල්ලුම්කරුගේ දෙමාපියන් පිළිබඳ විස්තර:
පියා
(i) සම්පූර්ණ නම
මව
(i) සම්පූර්ණ නම
(ii) උපන් දිනය' ස්ථානය
(ii)උපන් දිනය ස්ථානය
(iii) ශ්‍රී ලංකාවේ ස්ථීරව
(iii)ශ්‍රී ලංකාවේ ස්ථිරව
පදිංචි වූ දිනය
පදිංචි වූ දිනය
(iv) ලිපිනය
(iv) ලිපිනය
(v) ශ්‍රී ලංකාවේ පදිංචිවීමට
(v)පෙර ස්ථිරව පදිංචිව සිටි රට
ශ්‍රී ලංකාවේ පදිංචිවීමට
පෙර ස්ථිරව පදිංචිව සිටි රට
(vi) ජාතිය
(vi) ජාතිය

(එ) ඉල්ලුම්කරු හෝ ඉල්ලුම්කරුගේ මව සහ පියා ශ්‍රී ලංකාවේ උපත ලැබුවේ
නම් ශ්‍රී ලංකාවේ ස්ථිරව පදිංචිව සිටි පළමුවන මුතුන් මිත්තා පිළිබඳ
විස්තර:-
(i) සම්පූර්ණ නම:
(ii) ශ්‍රී ලංකාවේ ස්ථිරව පදිංචි වූ දිනය:
(iii) ලිපිනය (කලින් දැනව):
(iv) ඉල්ලුම්කරුට ඇති නෑදෑකම:
කලත්‍රයා පිළිබඳ විස්තර:
(i) කලත්‍රයාගේ සම්පුර්ණ නම:
(ii) උපන් දිනය සහ ස්ථානය:
(iii) ලිපිනය:.
(iv) විවාහය සිදු වූ දිනය සහ ස්ථානය:
(v) ජාතිය:
(vi) ජාතික හැඳුනුම්පත් අංකය (ඇත්නම්):
බාලවයස්කාර ළමයා' ළමයින් පිළිබඳ විස්තර:
නම
ස්ත්‍රී පුරුෂ භාවය උපන් දිනය උපන් ස්ථානය
ස්ත්‍රී පුරුෂ

දිවුරුම/ප්‍රතිඥාව
(6 වන වගන්තිය)
ඉහත සදහන් විස්තර සත්‍යය හා නිවැරදි බවටත්, 2008 අංක දරන චීන
සම්භවයක් ඇති තැනැත්තන්ට පුරවැසිභාවය ප්‍රදානය කිරීමේ පනතේ 2 වන
සහ 4 වන වගන්ති ප්‍රකාරව වූ කොන්දේසි මා විසින් සපුරා ඇති බවත්
මම දිවුරා ප්‍රකාශ කරමි. අවංකවත්, සත්‍ය ලෙසත්, ගම්භිරතා පූර්වකවත් ප්‍රකාශ
කොට ප්‍රතිඥා දෙමි.
දිනය:-

ඉල්ලුම්කරුගේ අත්සන' මහපට ඇගිලි සළකුණ
දින ප්‍රතිඥාව දෙන ලදී දිවුරුම් දෙන ලදී.
සාමදාන විනිශ්චයකරු/
දිවුරුම්
කොමසාරිස්ගේ
නම සහ ලිපිනය.
දිනය:
*අදාළ නොවන දේ කපා හරින්න.
මා ඉදිරිපිට දිය.
සාමදාන විනිශ්චයකාර ?
දිවුරුම්
කොමසාරිස්ගේ අත්සන.

"ආ" උපලේඛනය
(4(4) වන සහ 6 වන වගන්තිය)
පුරවැසිභාවය පිළිබඳ සහතිකය
2008 අංක 38 දරන චීන සම්භවයක් ඇති තැනැත්තන්ට පුරවැසිභාවය ප්‍රදානය
කිරීමේ (විශේෂ විධිවිධාන) පනතේ 4 වන සහ 5 වන වගන්තිවල විධිවිධාන
මගින් මා වෙත පැවරි ඇති බලතල ප්‍රකාරව මෙහි සඳහන්
තැනැත්තා' තැනැත්තන් 4 වන සහ 5 වන වගන්ති වල විධිවිධාන ප්‍රකාරව ශ්‍රී
ලංකාවේ පුරවැසියකු පුරවැසියන් බව..............
මම මෙයින් සහතික කරමි.

අමාත්‍ය වන
දිනය:
අමාත්‍ය
දිනය:
(අ) පුරවැසියාට අදාළ විස්තර:
1. නම:
2. පියාගේ නම:.
ආගමන හා විගමන පාලක
5. රැකියාව...........
6. ස්ත්‍රී පුරුෂ භාවය පිරිමි ගැහැණු.
7. උපන් දිනය සහ ස්ථානය:.
8. ලියාපදිංචි වූ දිනය:.
9. දිවුරුම හෝ ප්‍රතිඥාව දුන් දිනය............
(ආ) බාලවයස්කාර ළමයින් (ඇත්නම්) ඔවුන් පිළිබද විස්තර:
අනුක්‍රමික ලියාපදිංචි වූ
දිනය
* අදාළ නොවන දේ කපා හරින්න.
නම
නෑදෑකම් උපන් දිනය
සහ ස්ථානය

''ඇ'' උපලේඛනය
ප්‍රකාශ ආකෘති පත්‍රය
(6 වන වගන්තිය)

වෙනත් යම් රාජ්‍යයක් කෙරෙහි මගේ පක්ෂපාතී භාවය සම්පූර්ණයෙන්
අත්හරින බවත්, ශ්‍රී ලංකාවේ පුරවැසියකු ලෙස ශ්‍රී ලංකා ප්‍රජාතාන්ත්‍රික සමාජවාදී
ජනරජයේ ආණ්ඩුක්‍රම ව්‍යවස්ථාව හා ශ්‍රී ලංකාවේ නීති පිළිගෙන ඊට අනුකූලව
ක්‍රියා කරන බවත්. මගෙන් ඉටු විය යුතු යුතුකම් විශ්වාසවන්ත ලෙස ඉටු කරන
බව.........................................

පදිංචි-----------වන මම ගම්භිරතා පූර්වකවත්.
අවංකවත්, සත්‍ය ලෙසත් මෙයින් ප්‍රතිඥා දෙමි. දිවුරා ප්‍රකාශ කරමි.
ප්‍රකාශකරුගේ අත්සන මහපට ඇගිලි සළකුණ
දිනය:
මා ඉදිරිපිටදීය.
දින දිවුරා ප්‍රකාශ කරන ලදී. ප්‍රතිඥා දෙන ලදි.
සාමදාන විනිශ්චයකාර තැනගේ
සාමදාන විනිශ්චයකාර තැනගේ දිවුරුම්
කොමසාරිස්ගේ අත්සන.
දිවුරුම්
කොමසාරිස්ගේ නම,
ලිපිනය සහ මුද්‍රාව.
දිනය:.
*අනවශ්‍ය දේ කපා හරින්න.

(ඈ) උපලේඛනය
(7 වන වගන්තිය)
2008 අංක 38 දරන චීන සම්භවයක් ඇති තැනැත්තන්ට පුරවැසි භාවය
ප්‍රදානය කිරීමේ පනත
පුරවැසි භාවය ප්‍රදානය කරන ලද තැනැත්තන් සම්බන්ධයෙන් පවත්වාගෙන
යා යුතු රෙජිස්ටරයේ ආකෘතිය

(1) අනුක්‍රමික අංකය:-
(2) පුරවැසිභාවය පිළිබඳ සහතිකය නිකුත් කල දිනය:--
(3) නම:—
(4) ලිපිනය:-
( 5 ) ස්ත්‍රී පුරුෂ භාවය:-
(6) ප්‍රධාන ඉල්ලුම්කරුට ඇති නෑදෑකම :-
(7) උපන් දිනය:—
(8) උපන් ස්ථානය:—
(9) දිවුරුම්/ප්‍රතිඥාව ලබා දුන් දිනය:-
(10) සහතිකයේ අංකය:-
(11) සහතිකය අත්සන් කරන නිලධරයාගේ නම :-